mars 2016 – Side 2 – Nora Alba
Posted on 16.03.2016 kl. 11:34
Posted on 15.03.2016 kl. 12:54
Nå har jeg nettopp kommet hjem fra jobb, og jeg tenkte faktisk å sove litt før jeg begynner å gjøre meg klar til senere i dag. Jeg er så sliten at det verker i hele kroppen, og derfor utsetter jeg treningen til i morgen! Med fjorten varmegrader og stekende sol utenfor skulle man tro at jeg ville være ute, men neida….jeg er faktisk en person som blir trøtt av solen, og som gjerne vil ligge inne og sove mens alle løper rundt ute i finværet! Jeg har klart å vende av meg det å sove etter jobb, og jeg har ikke gjort det på noen uker nå, men i dag……i dag skal det jammen meg bli deilig!
….Må forresten bare vise dere de fantastiske rosene som Marius overrasket meg med på jobb i dag! Han er den beste, og jeg setter så utrolig stor pris på sånne ting. Tenk hvor lite det skal til for å gjøre noen glade en gang i blandt! Også på jobben da, gitt…
Posted on 14.03.2016 kl. 13:32
For noen dager siden innså jeg plutselig at jeg har bodd alene, i den samme leiligheten, i snart åtte år. Herregud, som tiden flyr! Det jeg forstod da, var at jeg snart er nødt til å komme meg ut herfra, til tross for at jeg elsker dette stedet. Jeg håper at jeg en dag har råd til å kjøpe meg en søt leilighet, som jeg kan fikse og innrede akkurat slik som jeg selv vil! På fredag ble jeg sittende foran dataen og drømme meg bort, og her er noen fine bilder jeg fant. Lyse rom, marmorgulv, lyskroner og store viduer…..ah, man kan drømme!
Posted on 14.03.2016 kl. 12:51
God mandag, solståler! Jeg har nettopp kommet hjem fra jobb, og er straks klar for å løpe ut døren igjen, i dag skal jeg nemlig trene! Ikke noe om og men i dag, nei…
I går hadde jeg fri, og jeg kan fortelle dere akkurat hvor lat Marius og jeg var! Jeg våknet klokken ett, så på tv (i sengen) i rundt to timer, før vi sovnet på hverandre….Så, en time senere, våkner jeg av popcornlukt, og da hadde Marius poppet popcorn til meg og lagt posen i ansiktet mitt, slik at jeg skulle våkne. Bare for å nevne det, så elsker jeg popcorn over det meste, og jeg sluker en hel pose alene på rundt fem minutter. Så lå vi der igjen, med popcorn og tvserie, til vi ble sultne. Da dro vi på butikken og kjøpte mat og sjokolade, dro hjem igjen og spiste mens vi så på film…..Jeg kan ikke huske sist jeg var så slapp, og det verste er at man bare blir mer sliten av en slik dag. Men herregud, så uthvilt jeg er i dag! Noen ganger fortjener man å ha slike dager, og dessuten motiverer det meg enda mer til å starte en ny uke med trening. Kos deg på søndager, med god samvittighet!
I dag har solen skint i hele dag, og det blir ikke stort bedre enn det! Skulle ønske at jeg rakk å ta meg en liten tur ute. Jeg håper at det er noen andre av dere som har muligheten! Ha en fin dag videre 🙂
Posted on 10.03.2016 kl. 16:07